StarCraft

Το StarCraft είναι βιντεοπαιχνίδι στρατηγικής πραγματικού χρόνου και επιστημονικής φαντασίας που δημιουργήθηκε από την εταιρία Blizzard Entertainment. Είναι το πρώτο παιχνίδι της σειράς StarCraft και κυκλοφόρησε για τo λειτουργικό σύστημα Microsoft Windows στις 31 Μαρτίου 1998, ενώ ένα χρόνο αργότερα κυκλοφόρησε και για το λειτουργικό σύστημα Mac OS της Apple. Στις 13 Ιουνίου 2000 κυκλοφόρησε και μια παραλλαγή του παιχνιδιού για την κονσόλα Nintendo 64. Έχοντας πουλήσει περισσότερα από 11 εκατομμύρια αντίγραφα παγκοσμίως μέχρι τον Φεβρουάριο του 2009, το StarCraft είναι ένα από τα παιχνίδια υπολογιστών με τις μεγαλύτερες πωλήσεις μέχρι σήμερα. Η ιστορία του αρχικού StarCraft συνεχίστηκε με το πακέτο επέκτασης StarCraft: Brood War και με τη συνέχεια StarCraft II: Wings of Liberty, το οποίο κυκλοφόρησε τον Ιούλιο του 2010.

Λεπτομέρειες
Το παιχνίδι διαδραματίζεται στον 26ο αιώνα, και έχει ως θέμα την διαμάχη τριών φυλών για κυριαρχία, σε ένα μακρινό μέρος του Γαλαξία. Οι φυλές αυτές είναι οι Terran (Γήινοι), άνθρωποι που έχουν εξοριστεί από τη Γη, οι οποίοι έχουν την ικανότητα να προσαρμόζονται κάτω από οποιεσδήποτε συνθήκες, οι Zerg (Ζεργκ), μια φυλή εντομοειδών εξωγήινων, οι οποίοι μανιωδώς αφομοιώνουν άλλες φυλές και κυνηγούν την γενετική τελειότητα, και οι Protoss (Πρότος), ένα ανθρωποειδές είδος εξωγήινων με πολύ εξελιγμένη τεχνολογία και βιονικές ικανότητες, οι οποίοι βρίσκονται σε συνεχή διαμάχη με τους Ζεργκ, προσπαθώντας να διατηρήσουν τον πολιτισμό τους και τον αυστηρά φιλοσοφικό τρόπο ζωής τους.

Υποδοχή
Το παιχνίδι έχει αποσπάσει επαίνους για την πρωτοποριακή χρήση μοναδικών φυλών σε παιχνίδι στρατηγικής πραγματικού χρόνου και για την καθηλωτική πλοκή του.

Εξωτερικοί σύνδεσμοι
 
 The StarCraft Compendium on Battle.net 

Βιντεοπαιχνίδια του 1998
Βιντεοπαιχνίδια στρατηγικής πραγματικού χρόνου
Βιντεοπαιχνίδια των Mac OS
Βιντεοπαιχνίδια του Nintendo 64
Βιντεοπαιχνίδια για κινητά
Βιντεοπαιχνίδια της Blizzard
Βιντεοπαιχνίδια με ισομετρικά γραφικά
Τηλεπάθεια στη μυθοπλασία
Βιντεοπαιχνίδια των Windows